Azaila - Biquipedia, a enziclopedia libre

# Azaila

### De Biquipedia

Azaila

Ilesia d'Azaila
Comunidat autonoma | Aragón
Probinzia | Tergüel
Redolada | Martín Baxo
Codigo postal | 44590
Latitut Lonchitut | 41° 17’ 27’’ Norte 0° 29’ 34’’ Ueste
Superfizie | 81.4 km²
Altaria | 276 m.
Distanzia | 170.1 km km enta Tergüel
Poblazión | 192 ab.
Chentilizio | {{{chentilizio}}}
Ríos | Aguas
Pachina web | http://www.azaila.es/

Azaila ye un monezipio d'a probinzia de Tergüel. A suya poblazión ye de 192 abitans en una superfizie de 81,4 km² y una densidá de 2,36 ab/km².

## [Editar] Cheografía

Ye denzima d'un escarpe sopre a ripa de o río Aguas, situato á 60 km de Zaragoza.

## [Editar] Molimentos

Muito amán de o lugar bi ha una ziudat ibera (Cabezo de Alcalá) que ye fundamental pa o conoximiento de a cultura iberica y a romanizazión de a Bal de l'Ebro.

### [Editar] Molimentos relichiosos

- Ilesia de o sieglo XVII.

## [Editar] Historia

En o Cabezo de Alcalá' esisten 3 libels: campos d'urnas tardanos (I Edat de Fierro), cultura iberica (II Edat de Fierro) y ziudá ibero-romana.

Se creye que l'Azaila ibera corresponde con o toponimo conoxito por atras fuens (monedas por exemplo) Sedeis, Sedeiskem, capital de os iberos sedetanos.

A ziudá ibero-romana ye a que ha dato más informazión. Paradochicamén as inscripzions en alfabeto iberico son de o libel ibero-romano. Tamién ye paradochico trobar-se palabras zeltas como belenos; esto s'interpreta como que a cultura iberica s'estendió por a bal de l'Ebro sopre un sustrato cultural indoeuropeyo de a I Edat de Fierro.

Se creye que a ziudá ibero-romana fue atacata en una guerra zibil romana (bels inbestigadors creyen que en as Guerras Sertorianas, (72 aC-76 aC) pero bi'n ha beluns creyen que estió más tarde, en o 49 aC. Cosa curiosa ye que pa puyar ta a ziudá calió fer una rampa como la que se fazió en Masada (Israel). A rampa enrunó un tumulo de a I Edat de Fierro que s'ha reconstruito como simbolo en una curba da carretera que pasa por o lugar. Dezaga a guerra a ziudá no se reconstruyó, porque no feba falta un lugar fortificato pa articular o territorio (y en a zona crexió a ziudá romana de Lepida Celsa en un puesto millor comunicato y más plano).

Encara que o nome se creye d'orichen arabe, no queda ni se sabe cosa de a epoca arabe y si de a epoca cristiana. Bien podría estar que o toponimo Sedeis, pasato por o latín bulgar, eboluzionase a Zaylla, en epoca arabe por analochia con a palabra arabe Zaylla (a plana). En testos meyebals cristians se conoxe como Zaylla. En 1196 Pietro II dió Azaila a Gastón de Castellot. Zaylla estió propiedá de a familia suya dica 1283. Se conoxen repuis d'una fortaleza cristiana con una necropolis datata entre os sieglos XIII y XVI.

A prinzipios de o sieglo XVII Zaylla ye cuasi despoblata por a espulsión de os moriagos. En o Zenso de 1713 de Campoflorido o lugar encara se clamaba Zaylla u Zayllas, cuasi o nome que emplega bella chen biella de a redolada y que beyemos en a toponimia de o bezín lugar de Xatiel, on bi ha una Bal de Zaila.

## [Editar] Toponimia menor

En o limite probinzial con Zaragoza esiste un toponimo muito interesán, l'arroyo Lopín, que puede querer dizir Arroyo lo pin, estando un caso de fosilizazión de l'articlo aragonés.

## [Editar] Beyer tamién

- Lista de monezipios de Tergüel

Retrieved from "http://an.wikipedia.org../../../a/z/a/Azaila.html"

Categorías: Martín Baxo | Localidaz de Tergüel

##### Views

- Articlo
- Descusión
- Current revision

##### Rechirar

##### Atras luengas

- English
- Español
- Italiano
- Português